## Pravilnik o izmjenama i dopunama Pravilnika o nostrifikaciji projekata

### NN 29/2003 (26.2.2003.), Pravilnik o izmjenama i dopunama Pravilnika o nostrifikaciji projekata

# MINISTARSTVO ZAŠTITE OKOLIŠA I PROSTORNOG UREĐENJA

408

Na teme­lju
članka 49. stavka 5. Zakona o grad­nji (»Narodne novine«, broj 52/99, 75/99 i
117/01) ministar zaštite okoliša i prostornog uređe­nja, donosi

## PRAVILNIK

### O IZMJENAMA I DOPUNAMA PRAVILNIKA O NOSTRIFIKACIJI PROJEKATA

Članak 1.

U Pravilniku o nostrifikaciji projekata (»Narodne
novine«, broj 98/99) u članku 8. stavku 3. riječi: »Ministarstvu prostornog uređe­nja,
gradite­ljstva i stanova­nja« zamje­njuju se riječima: »Ministarstvu zaštite
okoliša i prostornog uređe­nja«.

Članak 2.

Članak 13. mije­nja se i glasi:

»(1) Ovlašte­nje za nostrifikaciju za jedno ili više
područja pro­jek­tira­nja daje se pravnoj osobi re­gistriranoj za projektira­nje
koja ima uposlena najma­nje dva ovlaštena arhitekta i/ili dva ovlaštena inže­njera
iste struke za koje se područje ovlašte­nje traži s najma­nje deset godina
radnog iskustva u projektira­nju i koji su projektirali građevine osobite složenosti.

(2) Radnim iskustvom u projektira­nju u smislu ovog
Pravilnika smatra se radno iskustvo stečeno u projektira­nju u svojstvu
projektanta, glavnog projektanta, odnosno projektanta vodite­lja, koordinatora
projekta ili odgovornog projektanta prema propisima koji su važili prije početka
primjene Zakona o grad­nji (»Narodne novine«, broj 52/99, 75/99 i 117/01).

(3) O stup­nju složenosti građevina Stručni odbor za
poslove nostrifikacije odlučuje u postupku dava­nja miš­lje­nja«.

Članak 3.

U članku 14. stavku 2. podstavak 3. mije­nja se i
glasi:

»3. Popis uposlenih ovlaštenih arhitekata i/ili ovlaštenih
inže­­njera s popisom značajnih projekata koje su izradili u svojstvu
projektanta, glavnog projektanta, odnosno projektanta vodi­te­lja, koordinatora
projekta ili odgovornog projektanta«.

U stavku 2. iza podstavka 3. dodaju se novi podstavci
4. i 5. koji glase:

»4. Dokaz o upisu ovlaštenih arhitekata ili ovlaštenih
inže­njera u Imenik ovlaštenih arhitekata i/ili imenike ovlaštenih inže­njera
Hrvatske komore arhitekata i inže­njera u gradite­ljstvu.

5. Dokaz da su ovlašteni arhitekti i/ili ovlašteni inže­njeri
uposleni u pravnoj osobi koja je podnijela zahtjev za ovlašte­nje za
nostrifikaciju.«

Iza podstavka 4. koji postaje podstavak 6. dodaje se
novi podstavak 7. koji glasi: »7. i druge dokaze po potrebi«.

Članak 4.

U članku 15. stavku 1. riječi: »ministar prostornog
uređe­nja, gradite­ljstva i stanova­nja« zamje­njuju se riječima: »ministar zaštite
okoliša i prostornog uređe­nja«.

Iza stavka 4. dodaju se novi stavci 5. i 6. koji
glase:

»(5) Ministarstvo vodi evidenciju o danim ovlašte­njima
za nostrifikaciju i odbijenim zahtjevima za dava­nje i produže­nje ovlašte­nja
za nostrifikaciju.

(6) Popis ovlaštenih pravnih osoba za nostrifikaciju
objav­ljuje se u »Narodnim novinama«.

Članak
5.

Postupak
pokrenut po odredbama Pravilnika o nostrifikaciji projekata (»Narodne novine«,
broj 98/99) do stupa­nja na snagu ovoga Pravilnika dovršit će se po odredbama
ovoga Pravilnika.

Članak
6.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
360-01/03-04/0006
Urbroj: 531-01-03-2
Zagreb, 18. ve­ljače 2003.

Ministar
**Božo Kovačević,** v. r.

Pravilnik, NN 29/2003-408